As een van die duisende wat grensdiens verrig het, kan ek getuig Lukas O'Connell (14.10) se ondervinding was die algemene ondervinding. Ten tyde van my laaste grenskamp is twee soldate dood, maar geen sielkundige dienste nie. – Hans, Stellenbosch
Ons moenie toelaat dat politieke fortuinsoekers ons verdeel nie. As ons regtig soek, sal ons vind ons het meer in gemeen as wat ons verskille het. – EdP
Gaan hulle 'n nuwe tronk bou om plek te maak vir al die staatskapers wat in hegtenis geneem word? – Gerrit, Kraaifontein
10 uit 10 aan Tex de Swardt vir sy brief oor Engelse Dagbrekers (16.10)! Wat is beter as 'n Matie met humor. – Frans
Daar heers 'n Facebook-storm oor Edgars en RCS, maar geen sakejoernalis skryf daaroor nie? Alles gaan mos net oor politiek. – Mariana
Lewis Hamilton is genadeloos in sy strewe na Formule Een-sukses. Dit is 'n vaardigheid wat van 'n jong ouderdom beoefen en ontwikkel is. Daarby is hy 'n briljante bestuurder – hy moes al nege Formule Een-titels gehad het. Hy is die beste tot nog toe – waardeer hom terwyl hy nog meeding. – Formule Een-aanhanger
Dis lekker om nuwe name onder die briefskrywers in die briewekolom te sien, anders is dit dieselfde mense wat oor en oor hul menings lug. – Koerantleser.